Croesawodd y Dirprwy Weinidog Iechyd y cynnig am ymateb ar y cyd i’r camddefnydd o alcohol ar draws y DU. Mae atal y camddefnydd o alcohol yn flaenoriaeth i Lywodraeth Cymru fel rhan o’n strategaeth ehangach ar gyfer iechyd y cyhoedd. Mae hwn yn fater hollbwysig, o ystyried y bu farw 467 o bobl mewn cysylltiad ag alcohol yn 2013. Nododd y Dirprwy Weinidog pa mor bwysig yw newid agweddau at alcohol, ac mae ein strategaeth, gyda chefnogaeth buddsoddiad blynyddol o £50m, yn cynnwys ystod o wasanaethau addysg a thriniaeth ledled Cymru. Hefyd, ceir nifer o ymyriadau gwella iechyd sy’n cyfrannu at fynd i’r afael â chamddefnyddio alcohol, gan gynnwys ymgyrchoedd addysg Newid am Oes ‘Paid gadael i'r ddiod dy ddal di'n slei bach’. Hefyd amlinellodd y Dirprwy Weinidog ein cynlluniau ar gyfer adolygiad trylwyr o bob marwolaeth cysylltiedig ag alcohol yng Nghymru er mwyn creu cronfa ddata gynhwysfawr o farwolaethau alcohol a nodi tystiolaeth a fydd yn sail i waith yn y dyfodol.
The Deputy Minister for Health welcomed the proposal for a coordinated response to alcohol misuse across the UK. Tackling the misuse of alcohol is a priority for the Welsh Government as part of our wider public health strategy. This is a crucial issue with Wales experiencing 467 alcohol-related deaths in 2013. The Deputy Minister noted the imperative to change attitudes to alcohol and our strategy, supported by £50m of annual investment, includes a range of education and treatment services across Wales. In addition, there are a number of Health Improvement interventions which contribute to tackling the misuse of alcohol, including the Change4Life ‘Don’t let drink sneak up on you’ education campaigns. The Deputy Minister also outlined our plans for a systematic review of all alcohol related deaths in Wales, to establish a comprehensive database of alcohol mortality and identify evidence to underpin future work.